दरबारी तराना से तिल्लाना का सफर अलग लगा ही नहीं, इस नृत्य शैली को आप सजीव कर देते हैं बिल्कुल जैसे आपने समाज को किया है। हिन्दुस्तानी और कर्नाटक संगीत दोनों राग और ताल प्रधान हैं, यहां कोई फर्क नहीं सिवाय इसके कि कर्नाटक शैली में रागदारी थोड़े कम वक्त की होती है। शायद त्यागराज, दीक्षितार और श्यामा शास्त्री की 'त्रिमूर्ति' भी आपको सुनने बैठ जाती होगी। पुरंदर दास आप पर इठलाते होंगे कि जो शैली में पूजा-पाठ, मंदिर, नायक-नायिका प्रधान थी उसे आप समाज के बीच ले गये सामाजिक विषयों को रागदारी में लपेट दिया। देवी- देवताओं के संबोधन में दलितों की बात उठाई, आसान नहीं जिस कोख को आपने चुना नहीं, उसमें पैदा होकर ब्राह्मणवाद को चुनौती देने का साहस..ऐसे ही कोई थोडुर मादाबुसी कृष्णा नहीं बनता!!